open-index/open-wikipedia-markdown huggingface dataset:
Λεβαντική κουζίνα

[thumb|260x260px|[Φατούς, σαλάτα ψωμιού με χόρτα και άλλα λαχανικά.]]
Η **λεβαντική κουζίνα** είναι όρος που περιγράφει και προσδιορίζει την παραδοσιακή κουζίνα της γεωγραφικής και περιοχής του Λεβάντε, τμήματος της Μέσης Ανατολής. Τα σύγχρονα κράτη όπου υφίσταται η κουζίνα αυτή, είναι η Κύπρος, η Ιορδανία, το Ισραήλ, ο Λίβανος, η Παλαιστίνη και η Συρία, όπως επίσης και τμήματα της Τουρκίας κοντά στα Άδανα, Γιαζιαντέπ και Αντάκια. Χαρακτηρίζεται ως Μεσογειακή.

Ίσως τα πιο χαρακτηριστικά πιάτα της λεβαντίνικης κουζίνας είναι οι μεζέδες, συμπεριλαμβανομένων των ταμπουλέ, χούμους και μπαμπά γκανούς.


Αρχείο:Flickr - cyclonebill - Tabbouleh.jpg|Ταμπουλέ με βάση το πλιγούρι
Αρχείο:Hummus Dip (30863436677).jpg|Χούμους με βάση τα ρεβύθια
Αρχείο:Baba-Ghannoush.JPG|Μπαμπά γκανούς με βάση τη μελιτζάνα
Αρχείο:Kibbeh Nayyeh.jpg|Ωμό κίμπε από αλεσμένο κρέας και σιτηρά
Αρχείο:Manaqish.jpg|Μανάκις, ζύμη με επικάλυψη από θυμάρι, τυρί ή κιμά
Αρχείο:Mujaddara.jpg|Μουτζάνταρα με φακές και ρύζι ή πλιγούρι
Αρχείο:Falafel balls.jpg|Φαλάφελ από ρεβύθια, κουκιά ή συνδυασμό των δύο
  

## Δείτε επίσης
* Λεβάντες


Κατηγορία:Μεσογειακή κουζίνα
Βολέσλαος Β΄ της Βοημίας

Ο **Βολέσλαος Β΄** ο *ευσεβής*, τσεχικά Boleslav II. pobožný (π. 930 - 7 Φεβρουαρίου 999) από τον Οίκο των Πρεμυσλιδών ήταν δούκας της Βοημίας (972-999).

## Βιογραφία
Ήταν ο προτότοκος γιος τού Μπολεσλάου Α΄ τού *ωμού* και μάλλον της Μπιαγκότα, γνωστής μόνο από τα νομίσματά της. Αδέλφια του ήταν ο Στράχκβας επίσκοπος της Πράγας, η Ντουμπράβκα σύζυγος τού Μιέσκο Α΄ της Πολωνίας και η Μλάντα ηγουμένη σε μονή Βενεδικτίνων.

Το 972 απεβίωσε ο πατέρας του και ο Μπολέσλαος Β΄ ανέλαβε ως *kníže* (πρίγκιπας, δούκας). Όπως και ο πατέρας του, στην αρχή διαφώνησε με τους Οθωνίδες της Γερμανίας. Το 974, μαζί με τον Μιέσκο Α΄ της Πολωνίας, υποστήριξε τον Ερρίκο Β΄ των Οθωνιδών δούκα της Βαυαρίας, που εξεγέρθηκε εναντίον τού Όθωνα β΄ της Γερμανίας. Ο Ερρίκος Β΄ ηττήθηκε και διέφυγε στην Πράγα, στην Αυλή τού Μπολέσλαβ Β΄. Τότε ο Όθων Β΄ εκστράτευσε στη Βοημία και ο Μπολέσλαβ Β΄ το Πάσχα τού 978 στο Κέντλινμπουρκ τού υποσχέθηκε συμμαχία.

Από το 980 και μετά χάλασαν οι σχέσεις με την Πολωνία: Το 983 απεβίωσε ο Όθων Β΄ και τον διαδέχθηκε ο ανήλικος γιος του Όθων Γ΄ της Γερμανίας. Τότε ο Ερρίκος Β΄ εξεγέρθηκε και ο Μπολέσλαος Β΄ πήρε το μέρος του, ενώ ο Μιέσκο Α΄ υποστήριξε τον Όθωνα Γ΄. Ο δούκας της Βοημίας κατέλαβε το μαργραβάτο τού Μάισσεν στη Σαξονία και ματαίωσε τα σχέδια τού Μπολέσλαφ Α΄ της Πολωνίας (γιου τού Μιέσκο Α΄), που είχε νυμφευτεί την κόρη τού μαργράβου τού Ρίκντακ. Το 987 ο Μπολέσλαoς B΄ έπρεπε να αποσυρθεί από το Μάισσεν. Από 990 ξεκίνησε έναν μακρό αγώνα εναντίον της Πολωνίας για την κατοχή της Σιλεσίας και της Μικρής Πολωνίας. Το 992 προσέγγισε τον Όθωνα Γ΄ και συμμετείχε σε μία ανεπιτυχή εκστρατεία εναντίον των Λούτισι (Σλαύων τού Έλβα) στα ίχνη της Μεγάλης Σλαβικής εξέγερσης τού 983.

## Οικογένεια
Νυμφεύτηκε πρώτα την Αντίβα, ίσως κόρη τού Εδουάρδου τού *πρεσβυτέρου* βασιλιά των Άγγλων. Η ένδειξη γι' αυτό ωστόσο είναι ασθενής. Η Αντίβα ήταν μητέρα τού πρώτου τέκνου, υποθέτουμε και για τα άλλα:
* Μπολέσλαος Γ΄ π. 965-1037, δούκας της Βοημίας.
* Γιαρομίρ απεβ. 1035, δούκας της Βοημίας.
* Όλντριχ π. 975-1034, δούκας της Βοημίας.

## Πηγές
* Krofta, Kamil (1957). "Bohemia to the Extinction of the Premyslids". In Tanner, J.R.; Previte-Orton, C.W.; Brooke, Z.N. Cambridge Medieval History:Victory of the Papacy. Vol. VI. Cambridge University Press.
* Joanna A. Sobiesiak: Bolesław II Przemyślida (†999): Dynasta i jego państwo. Kraków: Avalon, 2006
## Παραπομπές


Κατηγορία:Χριστιανοί μονάρχες
Κατηγορία:Οίκος των Πρεμυσλιδών
Όλντριχ της Βοημίας

Ο **Όλντριχ**, τσεχικά Oldřich, λατιν. Odalricus, Udalrichus (π. 975 - 9 Νοεμβρίου 1034) από τον Οίκο των Πρεμυσλιδών ήταν δούκας της Βοημίας (1012-33, 34). Η διακυβέρνησή του ξεκίνησε μία περίοδο σταθερότητας, έπειτα από ένα μακρό διάστημα εσωτερικών δυναστικών ερίδων. Υπό την εξουσία του η Μοραβία ανακτήθηκε από την Πολωνική κατοχή.

## Βιογραφία
Ήταν ο τρίτος γιος τού Μπολεσλάου Β΄ δούκα της Βοημίας και της Αντίβας.

Το 999 απεβίωσε ο πατέρας του και τον διαδέχθηκε ο πρωτότοκος Μπολέσλαος Γ΄, σύντομα όμως ήλθε σε διαμάχη με τους αδελφούς του Γιαρομίρ και Όλντριχ. Το 1001 οι δύο τελευταίοι αναγκάστηκαν να διαφύγουν στην Βαυαρική Αυλή στο Ρέγκενσμπουρκ. Το επόμενο έτος ο Μπολέσλαος Γ΄ εκτοπίστηκε από τον Οίκο των Βρσόβτσι, που είχε εξεγερθεί και ο Μπολέσλαφ Α΄ της Πολωνίας εισέβαλε στη Βοημία. Τότε παρενέβη ο Ερρίκος Β΄ της Γερμανίας, που εκστράτευσε στη Βοημία· οι δύο αδελφοί επέστρεψαν και ο Γιαρομίρ εγκαταστάθηκε ως δούκας το 1004.

Στον Γερμανο-Πολωνικό Πόλεμο τού 1002-18 ο Γιαρομίρ έμεινε πιστός υποστηρικτής τού Γερμανού βασιλιά. Ωστόσο ο Ερρίκος Β΄ δεν έκανε κάτι, όταν το 1012 ο Όλντριχ εκτόπισε και τύφλωσε τον Γιαρομίρ, ο οποίος διέφυγε στην Πολωνία. Ο Όλντριχ αναγνώρισε την επικυριαρχία της Γερμανίας. Σταθεροποίησε την εξουσία του με την καταστολή των εξεγερμένων Βρσόβτσι.

## Οικογένεια
Σύμφωνα με τον θρύλο που διασώζει ο χρονικογράφος Κοσμάς της Πράγας, ο Όλντριχ νυμφεύτηκε το 1002 τη Μποζένα, κόρη τού Κρεσίνα, ενός αγρότη, αφού πρώτα έδειωξε την πρώτη σύζυγό του, που δεν τού έκανε απογόνους. Από την Μποζένα είχε τέκνα:
* Μπρετίσλαφ Α΄ 1002/05-1055, δούκας της Βοημίας.

Αν και οι γονείς του είχαν παντρευτεί, ο γάμος δεν εθεωρείτο έγκυρος από την Εκκλησία, διότι ζούσε ακόμη η πρώτη σύζυγος. Ήταν "νόθος", όμως ο Μπρετίσλαφ Α΄ διαδέχθηκε τον πατέρα του ως μόνος απόγονός του.

## Παραπομπές


## Πηγές
* Wolverton, Lisa (2001). Hastening Toward Prague: Power and Society in the Medieval Czech Lands. University of Pennsylvania Press.
* Krofta, Kamil (1957). "Bohemia to the Extinction of the Premyslids". In Tanner, J.R.; Previte-Orton, C.W.; Brooke, Z.N. Cambridge Medieval History:Victory of the Papacy. Vol. VI. Cambridge University Press.

Ολντριχ της Βοημιας
Κατηγορία:Χριστιανοί μονάρχες
Όλγα Τζαβάρα

Η **Όλγα Τζαβάρα** (Αθήνα, 21 Νοεμβρίου 1924 - Αθήνα, 25 Ιουνίου 2013), ήταν Ελληνίδα πρωταθλήτρια της σκοποβολής και πέντε φορές πρωταθλήτρια Ευρώπης στο τραπ ενώ είχε πετύχει και παγκόσμιο ρεκόρ.

Ξεκίνησε τη σκοποβολή το 1956 έπειτα από προτροπή του θείου της Κώστα Λυκούρη μετά την παρακολούθηση αγώνα σκοποβολής στην Αίγυπτο. Ήταν αθλήτρια του ΟΦΚΟ με προπονητή τον Γιάννη Κούτση. 

Ήταν συνολικά πέντε φορές πρωταθλήτρια Ευρώπης στο τραπ, το 1958, 1959, 1960, 1961 και το 1962. Το 1958, ήταν δεύτερη στο "κύπελλο Σταθάτου" και κατέκτησε το χρυσό μετάλλιο στο Ευρωπαϊκό πρωτάθλημα της Γενεύης. Η Τζαβάρα ήταν πρώτη με 136 επιτυχίες έναντι 105 της Γαλλίδας Γκολάρντ. Το 1960 ήταν πρώτη στη Βαρκελώνη. Το 1961 ήταν πρώτη στη Βέρνη και πέτυχε παγκόσμιο ρεκόρ με επίδοση 165/200. To 1962 στον Λίβανο και τη Βηρυτό ήταν πρώτη με 163 επιτυχίες.

## Παραπομπές


Κατηγορία:Ελληνίδες αθλήτριες της σκοποβολής
Κατηγορία:Σκοπευτές ΟΦΚΟ
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Μπρετίσλαφ Α΄ της Βοημίας

Ο **Μπρετίσλαφ Α΄**, τσεχικά Břetislav I. (1002/05 - 10 Ιανουαρίου 1055) από τον Οίκο των Πρεμυσλιδών ήταν δούκας της Βοημίας (1035-55), ο "Αχιλλέας" της Βοημίας.

## Βιογραφία
Ήταν το μόνο τέκνο τού Όλντριχ δούκα της Βοημίας και της Μποζένα, παλλακίδας αγροτικής καταγωγής. Ως νόθος δεν μπορούσε να είχε επιφανή σύζυγο, έτσι έκλεψε τη σύζυγό του Γιούντιτ των Ποππονιδών, κόρη τού Ερρίκου μαργράβου τού Νόρτγκαου το 1019 από το Σβάινφουρτ.

Κατά την εξουσία τού πατέρα του το 1019 ή το 1029 ο Μπρετίσλαφ Α΄ έλαβε πίσω τη Μοραβία από την Πολωνία. Περί το 1031 εισέβαλε στην Ουγγαρία, με σκοπό να προλάβει την επέκτασή της υπό τον Στέφανο Α΄. Ο Όλντριχ και ο αδελφός του Γιαρομίρ μοίρασαν τη Βοημία το 1034 και γι' αυτό ο Μπρετίσλαφ Α΄ έφυγε από τη χώρα, όμως όταν ο Γιαρομίρ παραιτήθηκε, ο Μπρετίσλαφ Α΄ επέστρεψε για να αναλάβει την εξουσία.

## Οικογένεια
Νυμφεύτηκε τη Ιουδήθ των Ποππονιδών, κόρη τού Ερρίκου μαργράβου τού Νόρτγκαου. Ο Όλντριχ ήθελε καλές σχέσεις με τους Μπάμπενμπερκ δούκες της Αυστρίας και να τις ενδυναμώσει με γάμο. Ο γιος του όμως εθεωρείτο νόθος· ο Μπρετίσλαφ Α΄ έλυσε το θέμα, απαγάγοντας τη Γιούντιτ από μία μονή στο Σβάινφουρτ. Δεν τιμωρήθηκε γι' αυτό. Είχε τέκνα:
* Σπυτίνιεφ Β΄ 1031-1061, δούκας της Βοημίας.
* Βρατίσλαος Β΄ απεβ. 1092, δούκας, μετά πρώτος βασιλιάς της Βοημίας.
* Γιαρομίρ 1035-1090, επίσκοπος της Πράγας.
* Κορράδος Α΄ απεβ. 1092, δούκας της Βοημίας.
* Όθων Α΄ 1045-1087, πρίγκιπας τού Ολομόουτς.

## Παραπομπές


## Πηγές
* Berend, Nora; Urbaniczyk, Przemyslaw; Wiszewski, Przemyslaw (2013). Central Europe in the High Middle Ages:Bohemia, Hungary and Poland, c.900-c.1300. Cambridge University Press.
* Krzemieńska, Barbara (1999). Břetislav I.: Čechy a střední Evropa v prvé polovině XI. století [Bretislav I: Bohemia and Central Europe in the first half of the 11th century] (2nd. ed.). Prague: Garamond. ISBN 80-901760-7-0. (in Czech)
* Krzemieńska, Barbara (1999). "Břetislav I". pp. 324–329.
* Krofta, Kamil (1957). "Bohemia to the Extinction of the Premyslids". In Tanner, J.R.; Previte-Orton, C.W.; Brooke, Z.N. Cambridge Medieval History:Victory of the Papacy. Vol. VI. Cambridge University Press.
* Mahoney, William (2011). The History of the Czech Republic and Slovakia. ABC-CLIO.
* Pánek, Jaroslav (2009). A History of the Czech Lands. Charles University.
* Wolfram, Herwig (2006). Conrad II, 990-1039: Emperor of Three Kingdoms. Translated by Kaiser, Denise A. The Pennsylvania State University Press.
* Wolverton, Lisa (2001). Hastening Toward Prague: Power and Society in the Medieval Czech Lands. University of Pennsylvania Press.

Κατηγορία:Οίκος των Πρεμυσλιδών
Κορράδος Α΄ της Βοημίας

Ο **Κορράδος Α΄**, τσεχικά Konrád I. (απεβ. 6 Σεπτεμβρίου 1092) από τον Οίκο των Πρεμυσλιδών ήταν δούκας της Βοημίας (1092).

## Βιογραφία
Ήταν ο τρίτος γιος τού Μπρετίσλαφ Α΄ δούκα της Βοημίας και της Γιούντιτ των Ποππονιδών, κόρης τού Ερρίκου μαργράβου τού Νόρτγκαου.

Διαδέχθηκε τον δευτερότοκο αδελφό του Βρατίσλαο Β΄ ως δούκας της Βοημίας. Ο αδελφός του είχε αναβιβαστεί σε βασιλιά από τον Ερρίκο Δ΄ της Γερμανίας για όσο ζούσε μόνο και όχι κληρονομικά, έτσι τον διαδέχθηκε απλά ως δούκας.

Πιο πριν είχε επί μακρόν κυβερνήσει τη Μοραβία, όπως έκαναν συνήθως οι νεαροί γιοί των δουκών της Βοημίας: ήταν δούκας τού Μπρνο και τού Ζνόιμο από το 1054. Τον διαδέχθηκε ο ανιψιός του Μπρετίσλαφ Β΄.

## Οικογένεια
Νυμφεύτηκε την Βίρπιρκ, κόρη τού Ζήγκχαρτ τού Τένγκλινκ και είχε τέκνα:
* Όλντριχ Α΄ απεβ. 1113, πρίγκιπας τού Μπρνο, στη Μοραβία.
* Λεοπόλδος απεβ. 1112, πρίγκιπας τού Ζνόιμο, στη Μοραβία.

## Πηγές
* Pánek, Jaroslav (2009). A History of the Czech Lands. Charles University.
* Wolfram, Herwig (2006). Conrad II, 990-1039: Emperor of Three Kingdoms. Translated by Kaiser, Denise A. The Pennsylvania State University Press.
* Wolverton, Lisa (2001). Hastening Toward Prague: Power and Society in the Medieval Czech Lands. University of Pennsylvania Press.

## Παραπομπές


Κατηγορία:Οίκος των Πρεμυσλιδών
Νεογραμματικοί

Οι **νεογραμματικοί** (γερμανικά: *Junggrammatiker*) ήταν μέλη της ομώνυμης γλωσσολογικής σχολής που ανεπτύχθη στην Δυτική Ευρώπη και τις ΗΠΑ στο τελευταίο τρίτο του 19ου αιώνα ως αντίδραση στις θέσεις και πρακτικές της συγκριτικής γλωσσολογίας. Οι κύριες συμβολές τους σχετίζονται με τη μελέτη της γλωσσική μετατροπής και την Ινδοευρωπαϊκή γλώσσα, συμβάλλοντας στην ανάδειξη της διαχρονικής γλωσσολογίας σε κύριο επιστημονικό παράδειγμα, προωθώντας με αυτόν τον τρόπο τη σημασία της φωνητικής και της διαλεκτολογίας. Επίσης υποστήριξαν την επιστημονικότητα της γλωσσολογικής μελέτης προωθώντας τη χρήση δεδομένων. Μέλη της αποτέλεσαν ο Άγγλος Τζον Ράιτ, ο Γάλλος Αντουάν Μεϊγέτ και οι Φραντς Μπόας, Εντουάρ Σαπίρ και Λέοναρντ Μπλούμφιλντ στη Βόρεια Αμερική.

Το έργο του Χέρμαν Πολ, *Principien der Sprachgenschichte* το 1880 θεωρείται το προγραμματικό τους εγχειρίδιο. Από τις αρχές του 20ού αιώνα, το έργο του Φεντινάντ ντε Σοσίρ εκδόθηκε ως αντίδραση στις υπερβολές της σχολής και συνέβαλε στην αντικατάστασή της από τον φορμαλισμό. 

## Παραπομπές


## Βιβλιογραφία

* Hermann Paul (1880): *Prinzipien der Sprachgeschichte.*
* Jankowsky, Kurt R. (1972). *The neogrammarians. A re-evaluation of their place in the development of linguistic science.* The Hague, Mouton.

Κατηγορία:Γλωσσολογία
Όθων Α΄ του Ολομόουτς

Ο **Όθων Α΄** ο *δίκαιος*, τσεχικά Ota Sličný (1045 - 9 Ιουνίου 1087) από τον Οίκο των Πρεμυσλιδών ήταν πρίγκιπας τού Ολομόουτς στη Μοραβία (1061-87).

## Βιογραφία
Ήταν ο τέταρτος γιος τού Μπρετίσλαφ Α΄ δούκα της Βοημίας και της Γιούντιτ των Ποππονιδών, κόρης τού Ερρίκου μαργράβου τού Νόρτμαρκ.

Το 1055 απεβίωσε ο πατέρας του και ο πρωτότοκος αδελφός Σπυτίνιεφ Β΄ τον διαδέχθηκε ως δούκας της Βοημίας. Ο Όθων Α΄ έγινε πρίγκιπας τού Μπρνο, αφού πρώτα αγωνίστηκε εναντίον τού δευτερότοκου αδελφού του Βρατίσλαου Β΄, που κατέφυγε στην Πράγα. Το 1061 ο Σπυτίνιεφ Β΄ απεβίωσε και ο Βρατίσλαος Β΄ τον διαδέχθηκε ως δούκας. Ο Όθων Α΄ ανέλαβε τη διακυβέρνηση τού πριγκιπάτου τού Ολομόουτς.

Όπως οι αδελφοί του Κορράδος Α΄ και Γιαρομίρ επίσκοπος της Πράγας, αντιστάθηκε σθεναρά ενάντια στην κεντρική εξουσία τού Βρατισλάου Β΄.

## Οικογένεια
Νυμφεύτηκε την Ευφημία των Αρπάντ, κόρη τού Μπέλα Α΄ της Ουγγαρίας και είχε τέκνα:
* Σβατοπλούκ απεβ. 1109, δούκας της Βοημίας.
* Όθων Β΄ π. 1085-1126, πρίγκιπας τού Ολομόουτς και του Μπρνο, στη Μοραβία.

## Πηγές
* BLÁHOVÁ, Marie; FROLÍK, Jan; PROFANTOVÁ, Naďa. Velké dějiny zemí Koruny české I. Do roku 1197. Praha ; Litomyšl : Paseka, 1999. 800 s. ISBN 80-7185-265-1.
* NOVOTNÝ, Václav. České dějiny I./II. Od Břetislava I. do Přemysla I. Praha : Jan Laichter, 1913. 1214 s.
* SOMMER, Petr; TŘEŠTÍK, Dušan; ŽEMLIČKA, Josef, a kol. Přemyslovci. Budování českého státu. Praha : Nakladatelství Lidové noviny, 2009. 779 s. ISBN 978-80-7106-352-0.
* WIHODA, Martin. Morava v době knížecí 906–1197. Praha : Nakladatelství Lidové noviny, 2010. 464 s. ISBN 978-80-7106-563-0.
* ŽEMLIČKA, Josef. Čechy v době knížecí 1034–1198. Praha : Nakladatelství Lidové noviny, 2007. 712 s. ISBN 978-80-7106-905-8.
* ŽEMLIČKA, Josef. Přemyslovci. Jak žili, vládli, umírali. Praha : Nakladatelství Lidové noviny, 2005. 497 s. ISBN 80-7106-759-8.
* Wertner Mór. (1892). Az Árpádok családi Története. Pleitz Fer. Pál Könyvnyomdája. Nagy-Becskereken. 168.

## Παραπομπές


Οθων Α του Ολομοουτς
Κρεμμυδοροδέλες

Οι **κρεμμυδοροδέλες** είναι ροδέλες (δακτύλιοι) κρεμμυδιού παναρισμένες και τηγανισμένες σε φριτέζα. Είναι φαγητό φαστ φουντ, σνακ και ορεκτικό πιάτο. Η τραγανή κρούστα της κρεμμυδοροδέλας οφείλεται στο πανάρισμα που προηγήθηκε του τηγανίσματος, δηλαδή επικάλυψη της ροδέλας με τριμμένη φρυγανιά ή κουρκούτι.

Για το κουρκούτι ή χυλό του παναρίσματος χρειάζεται αλεύρι, αυγό, αλάτι και πιπέρι. Το μείγμα αναδεύεται μέχρι ομογενοποίησης. Κάθε ροδέλα αλευρώνεται και κυλίεται πάνω στο κουρκούτι ώστε να επικαλυφθεί. Οι παναρισμένες πλέον ροδέλες τηγανίζονται σε φυτικό έλαιο (σπορέλαιο ή ηλιέλαιο) έως ότου χρυσαφίσουν. Η προσθήκη μπίρας στο κουρκούτι προσθέτει γεύση στις κρεμμυδοροδέλες, αλλά δεν είναι απαραίτητη. 

## Βιβλιογραφία

Κατηγορία:Ελληνική κουζίνα
Κατηγορία:Φαστ φουντ
Κατηγορία:Σνακ
Κατηγορία:Αμερικανική κουζίνα
Σομπιέσλαφ Α΄ της Βοημίας

Ο **Σομπιέσλαφ Α΄**, τσεχικά Soběslav I. (π. 1075 - 14 Φεβρουαρίου 1140) από τον Οίκο των Πρεμυσλιδών ήταν δούκας της Βοημίας (1125-40).

## Βιογραφία
Ήταν ο τέταρτος (επιζήσας) γιος τού Βρατισλάου Β΄ δούκα μετέπειτα βασιλιά της Βοημίας και της Σβιετοσλάβα/Σβατάβα των Πιαστ, κόρης τού Καζιμίρ Α΄ τού *αποκαταστάτη* δούκα της Πολωνίας.

Αναφέρεται για πρώτη φορά το 1107, όταν μαζί με τον δευτερότοκο αδελφό του Μποζιβόι Β΄ εκδιώχθηκαν από τον εξάδελφό τους Σβατοπλούκ πρίγκιπα τού Ολομόουτς και κατέφυγαν στην Αυλή τού εξαδέλφου της μητέρας τους Μπολέσλαφ Γ΄ δούκα της Πολωνίας. Το 1109 στη μάχη τού Γκλόγκουφ ο Σβατοπλούκ δολοφονήθηκε και ο Σομπιέσλαφ Α΄ προσπάθησε να κερδίσει το θρόνο της Βοημίας, αλλά απέτυχε. Τη μάχη ακολούθησε διαμάχη μεταξύ των αδελφών, που ανέδειξε τον τρίτο αδελφό τους Βλαδίσλαο Α΄, τον οποίο υποστήριζε ο Ερρίκος Ε΄ της Γερμανίας. Έπειτα οι αδελφοί συμφιλιώθηκαν και ο Σομπιέσλαφ Α΄ περιεβλήθη το πριγκιπάτο τού Μπρνο και τού Ζνόιμο στη Μοραβία το 1115. Το 1123 αναδύθηκαν πάλι εντάσεις μεταξύ τους και ο Σομπιέσλαφ Α΄ εκδιώχθηκε ακόμη μία φορά.

## Οικογένεια
Νυμφεύτηκε την Αδελαΐδα των Άρπαντ, κόρη τού Άλμος πρίγκιπα της Ουγγαρίας και είχε τέκνα:
* Βλαδίσλαος απεβ. 1165, δούκας τού Ομολόουτς. Νυμφεύτηκε μία των Ασκάνια, κόρη τού Αλβέρτου δούκα της Σαξονίας και μαργράβου τού Βρανδεμβούργου.
* Μαρία π. 1124-μετά το 1172, παντρεύτηκε πρώτα τον Λεοπόλδο των Μπάμπενμπερκ δούκα της Βαυαρίας και μετά τον Χέρμαν Γ΄ μαργράβο τού Μπάντεν.
* Σομπιέσλαφ Β΄ π. 1128-1180, δούκας της Βοημίας.
* Όλντριχ/Ούλριχ 1134-1177, δούκας τού Χράντετς Κράλοβε και τού Ολομόουτς.
* Βεντσέσλαος Β΄ 1137-1192, δούκας της Βοημίας.

## Πηγές
* Petr Sommer; Třeštík, Dušan; Žemlička, Josef, et al.: Přemyslovci. Budování českého státu. Nakladatelství Lidové noviny, Praha 2009, ISBN 978-80-7106-352-0, besonders S. 198–200.

## Παραπομπές


Κατηγορία:Οίκος των Πρεμυσλιδών
Πρωτάθλημα ποδοσφαίρου Βόρειας Κορέας

Οι **Εκδηλώσεις Ποδοσφαίρου Δημοκρατικού Πρωταθλήματος** (κορεατικά: 공화국선수권 축구대회) αποτελούν την κορυφαία κατηγορία στο σύστημα ποδοσφαιρικών πρωταθλημάτων Βόρειας Κορέας. Υπεύθυνη για τη διεξαγωγή του πρωταθλήματος είναι η Ποδοσφαιρική Ομοσπονδία ΛΔ Κορέας. Οι κορυφαίες ομάδες έχουν την ευκαιρία να μετέχουν στο ΑΦΚ Καπ, ενώ οι τελευταίες υποβιβάζονται στη Β΄ Κατηγορία της Λαοκρατικής Δημοκρατίας της Κορέας.

## Ιστορία
Αρχικά, όλα τα αθλήματα στη Βόρεια Κορέα αναπτύσονταν σε ερασιτεχνική βάση, με διοργανώσεις που ονομάζονταν Διαγωνισμοί Τεχνικής Καινοτομίας και διεξάγονταν πολλές φορές μέσα στο χρόνο. Το 1977, ο αθλητισμός στη χώρα αναμορφώθηκε, δημιουργώντας επαγγελματικές ομάδες με αμειβόμενους παίκτες για κάθε άθλημα.

## Συμμετοχή σε ασιατικές διοργανώσεις
Μετά το Πρωτάθλημα Ασιατικών Ομάδων του 1991, όπου η 4.25 προχώρησε μέχρι τη φάση των ομίλων, οι ομάδες της Βόρειας Κορέας δε μετείχαν σε ασιατικές διοργανώσεις για πάνω από είκοσι χρόνια, όταν η Ρίμιονγκσου κλήθηκε να συμμετάσχει στο ΑΦΚ Πρέζιντεντς Καπ της περιόδου 2014. Έπειτα από τρία χρόνια αποχής των βορειοκορεατικών ομάδων από τις ασιατικές διοργανώσεις, η πρωταθλήτρια και η δευτεραθλήτρια του βορειοκορεατικού πρωταθλήματος, 4.25 και Κίνγκουαντσα αντίστοιχα, κλήθηκαν να λάβουν μέρος στο ΑΦΚ Καπ της περιόδου 2017.

## Πρωταθλήτριες

## Σύνολο τίτλων

## Παραπομπές


## Eξωτερικοί σύνδεσμοι
*North Korea - List of Champions at RSSSF

Κατηγορία:Ποδόσφαιρο στη Βόρεια Κορέα
Βορεια Κορεα
Μογγολική Ποδοσφαιρική Ομοσπονδία

Η **Μογγολική Ποδοσφαιρική Ομοσπονδία** (μογγολικά: Монголын Хөлбөмбөгийн Холбоо, МХБХ) είναι το ανώτατο διοικητικό όργανο όσον αφορά το άθλημα του ποδοσφαίρου στη Μογγολία. Η έδρα της βρίσκεται στο Ουλάν Μπατόρ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Μογγολίας.

## Ιστορία
Το 1956, ο στρατιωτικός διοικητής του Στρατού της Λαϊκής Δημοκρατίας της Μογγολίας και υπολοχαγός Τζάμιανγιν Λχάγκβασιρεν, διορίστηκε πρόεδρος της Επιτροπής Αθλητισμού του Συμβουλίου των Υπουργών. Από τότε καθιερώθηκε η εθνική ομάδα ποδοσφαίρου η οποία διέθετε προπονητή, 15 αμειβόμενους ποδοσφαιριστές και αθλητικές ενδυμασίες. Το 1959 ξεκίνησε ο σχηματισμός της Μογγολικής Ποδοσφαιρικής Ομοσπονδίας, με επικεφαλής τον γραμματέα, διαθέτοντας προπονητές, τμήματα υποδομής και τεχνική επιτροπή.

## Παραπομπές


## Eξωτερικοί σύνδεσμοι

* 

Μογγολια
Κατηγορία:Ποδόσφαιρο στη Μογγολία
Αρίστων ο Τριχωνεύς

Ο **Αρίστων ο Τριχωνεύς** ήταν στρατηγός των Αιτωλών το 221 π.Χ., ο οποίος, λόγω κάποιου σωματικού προβλήματος, άφησε την διοίκηση των στρατευμάτων στους Σκόπα και Δορίμαχο, ενώ ο ίδιος παρέμεινε στο σπίτι του. Παρά τις δηλώσεις των Αχαιών ότι θα θεωρείται εχθρός όποιος καταπατήσει τα εδάφη της Μεσσηνίας ή της Αχαΐας, οι Αιτωλοί διοικητές εισέβαλαν στην Πελοπόννησο, ενώ ο Αρίστων, παρά το γεγονός αυτό ισχυριζόταν ανοήτως ότι Αιτωλοί και Αχαιοί ήταν σε ειρήνη μεταξύ τους.

## Παραπομπές


Κατηγορία:Αρχαίοι Αιτωλοακαρνάνες
Hellas Sat 3

Ο **Inmarsat S/Hellas Sat 3** είναι δορυφόρος που ανήκει στην Hellas Sat. Εκτοξεύτηκε (σε ένα πύραυλο Ariane 5) στις 28 Ιουνίου 2017, στις 21:15 UTC (00:15 ώρα Ελλάδος) στο για να αντικαταστήσει τον δορυφόρο Hellas Sat 2. Ο δορυφόρος βρίσκεται σε τροχιακή θέση στον 39ο ανατολικό μεσημβρινό.

Το δορυφορικό ωφέλιμο φορτίο της ζώνης S θα χρησιμοποιηθεί από την Inmarsat ως στοιχείο του Ευρωπαϊκού Δικτύου Αερομεταφορών, ενός ολοκληρωμένου δορυφορικού και επίγειου δικτύου για την παροχή τηλεπικοινωνιακών υπηρεσιών για τους επιβάτες των αεροσκαφών στην επικράτεια όλων των χωρών της Ευρωπαϊκής Ένωσης, συμπεριλαμβανομένης της Νορβηγίας και της Ελβετίας. Ο εξοπλισμός του Hellas-Sat, θα περιέχει 44 αναμεταδότες ζώνης Ku και ένα αναμεταδότη ζώνης Ka που θα παρέχει άμεσες υπηρεσίες δορυφορικής ραδιοτηλεοπτικής μετάδοσης και επικοινωνίας για την Ευρώπη, τη Μέση Ανατολή και την Αφρική.

## Παραπομπές

## Εξωτερικοί σύνδεσμοι
*
*Άρθρο για τον Hellas Sat 3 
*

Κατηγορία:Δορυφόροι της Ελλάδας
Κρίστιαν Τέιλορ

Ο **Κρίστιαν Τέιλορ** (*Christian Taylor* γεννήθηκε 18 Ιουνίου 1990) είναι Αμερικανός αθλητής του στίβου. Είναι δύο φορές χρυσός Ολυμπιονίκης στο άλμα εις τριπλούν. 

Συμμετέχει σε διεθνείς διοργανώσεις στα αγώνισμα του τριπλούν και του μήκους.

## Βιογραφία
Γεννήθηκε στη Φαγιέτβιλ της Τζόρτζια από γονείς με καταγωγή απο τα Μπαρμπάντος. 

## Σταδιοδρομία

### Ολυμπιακοί Αγώνες
Κατέκτησε τον τίτλο του ολυμπιονίκη δύο φορές στο άλμα εις τριπλούν, στο Λονδίνο το 2012 και στο Ρίο το 2016.

### Παγκόσμιο Πρωτάθλημα
Το 2011 στο Παγκόσμιο της Ντέγκου, ο Τέιλορ κατέκτησε το χρυσό μετάλλιο στο τριπλούν.

Το 2013 στη Μόσχα, ήταν μια ανάσα πίσω από το βάθρο (4η θέση) με επίδοση 17.20 μ.

Το 2015 στο Πεκίνο, κέρδισε με ευκολία το αγώνισμα με την 2η καλύτερη επίδοση όλων των εποχών στο τριπλούν (18.21 μ.), μόλις 8 εκ. πίσω από το παγκόσμιο ρεκόρ του Τζόναθαν Έντουαρντς.

Το 2017 στο Λονδίνο, κέρδισε τον τρίτο τίτλο του σε παγκόσμιο πρωτάθλημα.

Στον επόμενη διοργάνωση του θεσμού, ο Τέιλορ υπερασπίστηκε για ακόμη μια φορά τον τίτλο του, έχοντας στο σύνολο τέσσερα χρυσά μετάλλια σε Παγκόσμιο Πρωτάθλημα, πράγμα που δεν έχει ξανακάνει κανένας αθλητής.

## Παραπομπές


Κατηγορία:Αμερικανοί αθλητές του στίβου
Κατηγορία:Άλτες του μήκους
Κατηγορία:Άλτες του τριπλούν
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Νικητές Diamond League
Hellas Sat 4

Ο **Hellas Sat 4 ή Saudigeosat1** είναι δορυφόρος επικοινωνιών της ελληνικής εταιρείας δορυφορικών επικοινωνιών Hellas Sat που ανήκει στην Arabsat κατά 99%. Κατασκευάστηκε από την Lockheed Martin και εκτοξεύτηκε στις 05/02/2019 από το Κουρού της Γαλλικής Γουιάνα. Ο δορυφόρος θα παρέχει τις υπηρεσίες του από την τροχιακή θέση της Ελλάδας και της Κύπρου, 39 μοίρες ανατολικά. Είναι σχεδιασμένος έτσι ώστε να παρέχει τηλεπικοινωνιακές δυνατότητες, όπως τηλεόραση, διαδίκτυο, τηλεφωνία και ασφαλείς στρατιωτικές επικοινωνίες σε πελάτες στη Μέση Ανατολή, την Αφρική και την Ευρώπη.

## Παραπομπές


Κατηγορία:Δορυφόροι της Ελλάδας
Βεσκουκαίικα Αχαΐας

Τα **Βεσκουκαίικα** (εναλλακτικά: *Βεσκουκέικα*) είναι μικρός πεδινός οικισμός της Αχαΐας, ο οποίος αποτελεί τμήμα της Τοπικής Κοινότητας Πετροχωρίου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας.

## Τοποθεσία
Ο οικισμός των Βεσκουκαίικων βρίσκεται σε πεδινή περιοχή της δυτικής Αχαΐας. Εγγύς του οικισμού βρίσκονται: στα βόρεια η Εθνική Οδός Πάτρας-Πύργου, στα βορειοανατολικά η Κάτω Αχαΐα και οι οικισμοί της Τ.Κ. Αγιοβλασίτικων, στα ανατολικά η Καρυά (Κασνεσαίικα) και το κεφαλοχώρι της Άνω Αχαΐας, στα νοτιοανατολικά ο Λογοθέτης και ο συνοικισμός των Ζαμπετέικων, στα νότια το Πετροχώρι, ενώ στα νοτιοδυτικά του βρίσκονται τα Λαμπραίικα.

Απέχει λιγότερο από 4 χλμ. από το Πετροχώρι, έδρα της Τ.Κ. Πετροχωρίου στην οποία υπάγεται, 7 χλμ. από την Κάτω Αχαΐα, έδρα του Δήμου Δυτικής Αχαΐας, ενώ βρίσκεται σε υψόμετρο περίπου 70 μέτρων.

## Ιστορικά στοιχεία
Η ονομασία του οικισμού είναι ανθρωπωνυμικό και προέρχεται από το επίθετο της οικογένειας Βεσκούκη που κατοικεί στην περιοχή. Οι αρχικοί κάτοικοι του χωριού είχαν αρβανίτικη καταγωγή.

## Διοικητική εξέλιξη
Ο οικισμός των Βεσκουκαίικων αναγνωρίστηκε στις 18/12/1920, όταν και υπήχθη στην τότε Κοινότητα Δραγάνου (μετέπειτα: Κοινότητα Πετροχωρίου). Την περίοδο 1997–2010, βάσει του «Σχεδίου Καποδίστριας», ανήκε στον πρώην Δήμο Δύμης ως τμήμα του πρώην Δημοτικού Διαμερίσματος Πετροχωρίου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912–2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Βεσκουκαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Βεσκουκαίικων Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Κοινότητας Πετροχωρίου Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Δήμου Δυτικής Αχαΐας. eetaa.gr. Ανακτήθηκε: 23/07/2018.
* Ε.Ε.Τ.Α.Α. - Διοικητικές μεταβολές Δήμου Δύμης. eetaa.gr. Ανακτήθηκε: 23/07/2018.
* Τα Βεσκουκαίικα στο χάρτη. topoguide.gr. Ανακτήθηκε: 23/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Δύμης
Κατηγορία:Δήμος Δυτικής Αχαΐας
Μοφλέττα

μικρογραφία|Ένα πιάτο μοφλέττας
Η **Μοφλέττα **(επίσης **Μουφλέτα**, **Μοφλέτα**, κλπ.) είναι μια Σεφαραδιτική-Εβραϊκή τηγανίτα που παραδοσιακά καταναλώνεται κατά τη διάρκεια της γιορτής Μιμούνα, η ημέρα μετά το Πάσχα.

Η Μοφλέττα είναι μια λεπτή κρέπα που παρασκευάζεται από νερό, αλεύρι και λάδι. Η ζύμη ξεδιπλώνεται λεπτά και μαγειρεύεται σε ένα λαδωμένο τηγάνι μέχρι να πάρει ένα  κίτρινο-καφέ χρώμα. Συνήθως τρώγεται ζεστή, αλειμμένη με βούτυρο, μέλι, σιρόπι, μαρμελάδα, καρύδια, φιστίκια ή ξηρούς καρπούς.

Η αργία Μιμούνα, που εισήχθη στο Ισραήλ από τις Εβραϊκές κοινότητες της Βόρειας Αφρικής, και κυρίως από αυτή στο Μαρόκο, γιορτάζεται αμέσως μετά το Πάσχα. Το βράδυ, στήνεται μια γιορτή φρούτων, γλυκισμάτων και αρτοσκευασμάτων για τους γείτονες και επισκέπτες, και η μοφλέττα είναι ένα από τα παραδοσιακά πιάτα που σερβίρονται.

## Δείτε επίσης

* Κουζίνα των Εβραίων Μισράχι
* Ισραηλινή κουζίνα

## Παραπομπές


## Εξωτερικοί σύνδεσμοι

* Συνταγή για Μοφλέττα (εβραϊκά)
* 

Κατηγορία:Ισραηλινή κουζίνα
Κατηγορία:Εβραϊκή κουζίνα
Νταγκ Μεουσάν

Το **Νταγκ Μεουσάν** (εβραϊκά: דג מעושן, σημαίνει καπνιστό ψάρι) είναι πιάτο που παρασκευάζεται από καπνιστή πέστροφα. Τρώγεται παραδοσιακά ως μέρος του μεζέ, ειδικά στο πρωινό. Η ιριδίζουσα πέστροφα μπορεί να βρεθεί στο ποταμό Νταν, όπου το ψαρεύουν οι ντόπιοι και είναι περιφερειακό πιάτο της περιοχής, και μερικές φορές προστίθονται φύλλα δεντρολίβανου για γεύση.

## Δείτε επίσης

* Καπνιστά ψάρια
* Ισραηλινή κουζίνα
* Μεζέδες
* Ισραηλινό πρωινό

## Παραπομπές


Κατηγορία:Ορεκτικά
Κατηγορία:Ισραηλινή κουζίνα
Ζίβα (αρτοσκεύασμα)

μικρογραφία|Ένα πιάτο ζίβα
Η **ζίβα** () είναι Ισραηλινό αρτοσκεύασμα σφολιάτας που ολοκληρώνεται με σουσάμι και γεμίζεται με τυρί και ελιές. Η καταγωγή του πιάτου προέρχεται από ένα Ισραηλινό Υεμενιτικής προέλευσης με το όνομα Νέρι Αβνέρι που εφηύρε το πιάτο το 1989 στο εστιατόριο Ναργκίλλα,  ονομάζοντας το πιάτο με το όνομα της γυναίκας του. Σήμερα η Ζίβα μαγειρεύεται σε εστιατόρια και σπίτια. Το στυλ μαγειρικής του Ζίβα επηρεάζεται από το Υεμενικό στυλ μαγειρικής Μαλαουάς, αλλά μοιάζει με το μπουρέκι, που τρώγονται συχνά στο Ισραήλ. Το ζίβα συνήθως σερβίρεται με σάλτσα (σχουγκ), αυγά και  Ισραηλινή σαλάτα.

## Παραπομπές


## Δείτε επίσης
* Μαλαουάς
* Μπουρέκι
* Ισραηλινή κουζίνα

Κατηγορία:Τρόφιμα με βάση το τυρί
Κατηγορία:Ισραηλινή κουζίνα
Κατηγορία:Αρτοσκευάσματα
Ορέζ Σούιτ

μικρογραφία|Ορέζ Σούιτ
Το **Ορέζ Σούιτ** () (Ισπανοεβραϊκά: *Avas kon arroz* ή *Avikas kon arroz*) είναι Ισραηλινό πιάτο που αποτελείται από άσπρα φασόλια, μαγειρεμένα με πάστα ντομάτας και σερβιρισμένο με άσπρο ρύζι.
Το πιάτο αναπτύχθηκε από Σεφαραδίτες Εβραίους στην παλιά πόλη της Ιερουσαλήμ και αργότερα υιοθετήθηκε και από άλλα Εβραϊκά δόγματα.
Σήμερα σερβίρεται σε σπίτια και εστιατόρια της Ιερουσαλήμ ως δευτερεύον πιάτο, ως μέρος της τοπικής κουζίνας της Ιερουσαλήμ. Οι σύγχρονες παραλλαγές περιλαμβάνουν προσθήκη κρέατος (μοσχάρι, αρνί, κοτόπουλο) και τηγανητά κρεμμύδια.

## Δείτε επίσης

*Ρύζι και φασόλια
*Ισραηλινή κουζίνα
*Κουζίνα των Σεφαραδιτών Εβραίων

Κατηγορία:Ισραηλινή κουζίνα
Κατηγορία:Τρόφιμα με βάση το ρύζι
Ψητό συκώτι χήνας

Το **ψητό συκώτι χήνας** () είναι ένα πιάτο από το νότιο Τελ Αβίβ. Καρυκεύεται με αλάτι και μαύρο πιπέρι και μερικές φορές με μπαχαρικά, όπως κύμινο, κανέλα, πάπρικα, μοσχοκάρυδο, μπαχάρι και κουρκουμά και στη συνέχεια ψήνεται στη σχάρα.

## Δείτε επίσης

* Ισραηλινή κουζίνα
* Εντόσθια

## Παραπομπές


Κατηγορία:Ισραηλινή κουζίνα
Σαλάτα σαμπίτς

Η **σαλάτα σαμπίτς** () είναι σαλάτα που εφευρέθηκε στο Ισραήλ, και είναι η αγροτική παραλλαγή του Ισραηλινού πιάτου Σαμπίτς, αλλά χρησιμεύει ως σαλάτα και είναι ξεχωριστό από το γνωστό πιάτο μέσα στην πίτα.

## Υλικά και συνταγή

### Συστατικά
Τα συστατικά του τροφίμου περιλαμβάνουν μελιτζάνα, βραστά αυγά, ταχίνι, Ισραήλ σαλάτα, πατάτες, μαϊντανό και αμπά.

### Συνταγή
Πρώτα ανακατεύουνται τα λαχανικά μαζί, στη συνέχεια προστίθονται τα αυγά στην σαλάτα και μετά από αυτό, προστίθεται αμπά και το ταχίνι. Το
ρους ή ζα'ατάρ μπορεί επίσης να προστεθούν στη σαλάτα μετά την ολοκλήρωση.

## Δείτε επίσης

* Σαμπίτς
*Ισραηλινή κουζίνα
*Κατάλογος σαλατών

Κατηγορία:Ισραηλινή κουζίνα
Κατηγορία:Σαλάτες
Σαλάτα Χουμούς

μικρογραφία|Ένα πιάτο σαλάτας Χουμούς
Η **Σαλάτα Χουμούς** () είναι αραβική σαλάτα. Συνήθως αποτελείται από ξηρό ρεβίθι, σόδα με ανθρακικό, χυμό λεμονιού, σκόρδο, ταχίνι, αλάτι, ελαιόλαδο και κύμινο. Είναι μεταξύ των δημοφιλέστερων σαλατών που καταναλώνονται στον Αραβικό κόσμο.

## Δείτε επίσης
* Κατάλογος αραβικών σαλατών
* Κατάλογος σαλατών

## Παραπομπές


Κατηγορία:Αραβική κουζίνα
Κατηγορία:Σαλάτες
Πρωτάθλημα ποδοσφαίρου Μογγολίας

Το **Πρωτάθλημα ποδοσφαίρου Μογγολίας** (μογγολικά: Монголын Үндэсний Дээд Лиг) αποτελεί την κορυφαία κατηγορία στο σύστημα ποδοσφαιρικών πρωταθλημάτων Μογγολίας. Υπεύθυνη για τη διεξαγωγή του πρωταθλήματος είναι η Μογγολική Ποδοσφαιρική Ομοσπονδία. Οι κορυφαίες ομάδες έχουν την ευκαιρία να μετέχουν στο ΑΦΚ Καπ, ενώ οι τελευταίες υποβιβάζονται στην Α΄ Κατηγορία της Μογγολίας.

## Ιστορία
Οι ποδοσφαιρικοί αγώνες ξεκίνησαν από το 1946 στη Μογγολία. Στη συνέχεια το πρώτο επίσημο πρωτάθλημα πραγματοποιήθηκε το 1955, με την ονομασία «Μογγολικό Εθνικό Πρωτάθλημα». Αργότερα το 1996, το πρωτάθλημα μετονομάστηκε σε «Μογγολική Εθνική Πρέμιερ Λιγκ».

## Πρωταθλήτριες
Οι πρωταθλήτριες ομάδες είναι οι εξής:

## Σύνολο τίτλων

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στη Μογγολία
Μογγολια
Αγιοβλασίτικα

Την ονομασία **Αγιοβλασίτικα** φέρουν ή έφεραν δύο οικισμοί στην Αχαΐα:

* τα Αγιοβλασίτικα Αχαΐας, οικισμός του Δήμου Δυτικής Αχαΐας που μέχρι την 15/07/1981 ονομαζόταν Σπαρτούλα.
* η Κάπελη Αχαΐας, οικισμός του Δήμου Δυτικής Αχαΐας που μέχρι την 15/07/1981 ονομαζόταν Αγιοβλασίτικα.

## Σημείωση
Αρχικά ο όρος «Αγιοβλασίτικα» αναφερόταν σε όλους τους οικισμούς της ομώνυμης Κοινότητας (πρώην Δημοτικό Διαμέρισμα, νυν Τοπική Κοινότητα) και όχι σε κάποιον συγκεκριμένο οικισμό.

Κατηγορία:Αποσαφηνίσεις ελληνικών τοπωνυμίων
Κάπελη (τοπωνύμιο)

Η ονομασία **Κάπελη** μπορεί να αναφέρεται στα εξής:

* στη Φολόη, οροπέδιο στην Ηλεία με πεδινό δάσος βελανιδιάς γνωστότερο ως Κάπελη.
* στην Κάπελη Αχαΐας, οικισμό του Δήμου Δυτικής Αχαΐας που μέχρι την 15/07/1981 ονομαζόταν Αγιοβλασίτικα.
* στην πεδιάδα της Κάτω Αχαΐας, που αποκαλείται ολόκληρη ως Κάπελη ιδίως μέχρι τις νότιες υπώρειες της Μόβρης. (πηγή: Κ.Ν. Τριανταφύλλου, *Ιστορικόν Λεξικόν των Πατρών*, 1995, λήμμα Κάπελα)
* στο ομώνυμο τοπωνύμιο στο Μαίναλο, δυτικά του Λεβιδίου.

## Τοπωνύμια Αχαΐας
* στο ομώνυμο τοπωνύμιο του οικισμού Κουνελαίικα Αχαΐας. (πηγή: Θ. Λουλούδης, *Αχαΐα. Οικισμοί, οικιστές, αυτοδιοίκηση*, 2010, σελ. 320)
* στο ομώνυμο τοπωνύμιο του οικισμού Πηγάδια Ωλενίας Αχαΐας (τ. Τζάιλο) στην περιοχή της μικρής κοιλάδας πριν το όρος Σκόλλις. (πηγή: Κ.Ν. Τριανταφύλλου, *Ιστορικόν Λεξικόν των Πατρών*, 1995, λήμμα Κάπελα)
* στο ομώνυμο τοπωνύμιο στην περιοχή της Τριταίας, στο δρόμο προς το χωριό Σκιαδάς, τοπωνύμιο που αναφέρεται και ως Σκιαδαίικα. (πηγή: Κ.Ν. Τριανταφύλλου, *Ιστορικόν Λεξικόν των Πατρών*, 1995, λήμμα Κάπελα)

Κατηγορία:Αποσαφηνίσεις ελληνικών τοπωνυμίων
Ποδοσφαιρική Ομοσπονδία Ηνωμένων Αραβικών Εμιράτων

Η **Ποδοσφαιρική Ομοσπονδία Ηνωμένων Αραβικών Εμιράτων** (αραβικά: الاتحاد الاماراتي لكرة القدم‎, αγγλικά: *United Arab Emirates Football Association*, UAEFA) είναι το όργανο διοίκησης του ποδοσφαίρου στα Ηνωμένα Αραβικά Εμιράτα. Εδρεύει στο Ντουμπάι και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Ηνωμένων Αραβικών Εμιράτων.

Τα επαγγελματικά πρωταθλήματα της χώρας διοργανόνωνται από την Pro League Committee υπό την εποπτεία της Ποδοσφαιρικής Ομοσπονδίας Ηνωμένων Αραβικών Εμιράτων.

## Ιστορία
Το 2010, η UAEFA συνεργάστηκε με την Mubadala Development Company για να ξεκινήσει το UAEFA Grassroots Festivals, μια κρατική εκστρατεία για την πρόσληψη και εκπαίδευση νέων παικτών.

Τον Ιούλιο του 2011, υπογράφηκε τριετής συμφωνία χορηγίας με την Panasonic. Τον Ιανουάριο του 2016, η UAEFA υπέγραψε σύμπραξη με την Αμερικανική Ακαδημία Αθλητισμού για να παρασχεθεί στην ομοσπονδία των Εμιράτων πρόγραμμα αδειοδότησης φορέων ποδοσφαιρικών συλλόγων.

Τον Δεκέμβριο του 2016, η UAEFA ανανέωσε τη συνεργασία της με την Ιαπωνική Ποδοσφαιρική Ομοσπονδία.

## Διαμάχες
Το Φεβρουάριο του 2017, η UAEFA προειδοποίησε 46 ποδοσφαιριστές (συμπεριλαμβανομένου του Ασαμόα Γκιάν) σχετικά με τα ακατάλληλα χτενίσματα που δεν συμμορφώνονταν με τις κατευθυντήριες γραμμές του Ισλάμ.

Τον Οκτώβριο του 2017, η UAEFA ζήτησε να αναβληθεί το 23ο Αραβικό Κύπελλο του Κόλπου, ενώ επιλύθηκε το ζήτημα με το Κατάρ.

## Παραπομπές


## Εξωτερικοί σύνδεσμοι
* 
* Τα Ηνωμένα Αραβικά Εμιράτα  στον ιστότοπο της FIFA
* Τα Ηνωμένα Αραβικά Εμιράτα στον ιστότοπο της AFC

Ηνωμενα Αραβικα Εμιρατα
Κατηγορία:Ποδόσφαιρο στα Ηνωμένα Αραβικά Εμιράτα
Τζέιμς Κάαν

Ο **Τζέιμς Κάαν** (Αγγλική γλώσσα: *James Edmund Caan*, 26 Μαρτίου 1940 – 6 Ιουλίου 2022) ήταν Αμερικανός ηθοποιός του κινηματογράφου και της τηλεόρασης και γνώστης πολεμικών τεχνών. 

Γεννημένος στην εργατική συνοικία του Μπρονξ της Νέας Υόρκης, ο Τζέιμς ήταν παιδί δύο Εβραίων μεταναστών από τη Γερμανία: του εμπόρου κρέατος Άρθουρ Κάαν και της συζύγου του, Σόφι Φάλκενστάιν (*Sophie Falkenstain-Caan*), που απέκτησαν συνολικά τρία παιδιά. Ο Τζέιμς μεγάλωσε στο Κουίνς και σπούδασε στο Πανεπιστήμιο του Μίσιγκαν. Ακολούθως εγγράφηκε στο Πανεπιστήμιο Χόφστρα, έχοντας εκεί συμφοιτητές τον σκηνοθέτη Φράνσις Φορντ Κόπολα και την ηθοποιό και τραγουδίστρια Λέινι Καζάν, αλλά δεν θέλησε να αποφοιτήσει, καθώς στράφηκε από νωρίς στην υποκριτική. Κατά τη διάρκεια των σπουδών του στο Χόφστρα πέρασε από συνέντευξη, κρίθηκε κατάλληλος και έγινε δεκτός στη Σχολή Θεάτρου «Neighborhood Playhouse» της Νέας Υόρκης.

## Προσωπική ζωή
right|200 px|thumb|Ο Τζέιμς Κάαν (1976)
Ο Κάαν σύναψε 4 γάμους (με ισάριθμα διαζύγια), από τους οποίους απέκτησε συνολικά πέντε παιδιά, μεταξύ των οποίων είναι ο ηθοποιός Σκοτ Κάαν, εκ των βασικών πρωταγωνιστών της σειράς *[[Χαβάη 5-0]]* (του 2010 κ.ε.)

Απεβίωσε στο Λος Άντζελες σε ηλικία 82 ετών.

## Τιμητικές διακρίσεις
Για την ερμηνεία του στον ρόλο του ευέξαπτου Σάνι Κορλεόνε στην ταινία *[[Ο Νονός (ταινία)|Ο νονός]]*, ο Κάαν έλαβε από την Ακαδημία Κινηματογράφου υποψηφιότητα ως καλύτερος υποστηρικτικός ηθοποιός (για «Όσκαρ» β΄ ρόλου) και έλαβε επίσης έναν «Χρυσό Σκούφο». Για την έως τότε προσφορά του στον κινηματογράφο, ο Κάαν εισήλθε το 1978 στη Λεωφόρο της Δόξας στο Χόλυγουντ, ενώ απέκτησε το δικό του «Αστέρι» στο νούμερο 6648 της Hollywood Boulevard.

## Φιλμογραφία

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοεβραίοι
Μποζιβόι Α΄ της Βοημίας

Ο **Μποζιβόι Α΄**, τσεχικά Bořivoj I (π. 852 - π. 889) από τον Οίκο των Πρεμυσλιδών ήταν ο πρώτος ιστορικά βεβαιωμένος δούκας της Βοημίας και ο γενάρχης τού Οίκου του. Την εποχή αυτή η Βοημία ήταν υποτελής της Μεγάλης Μοραβίας. Τα Φραγκικά *Χρονικά της Φούλντα* της εποχής του αναφέρουν αρκετούς πρίγκιπες των Δυτικών Σλάβων και μεταξύ αυτών το 872 τον Γκοριβέι, που ίσως είναι ο Μποριβόι. 

## Βιογραφία
Σύμφωνα με το *Χρονικό των Βοημών* τού Κοσμά της Πράγας ο Μποριβόι ήταν γιος τού μυθικού Χόστιβιτ πρίγκιπα της Βοημίας, απογόνου τού Πρέμυσλ και της βασίλισσας Λιμπούσε. Οι πρόγονοί του δεν είναι γνωστοί με βεβαιότητα. Επειδή εξαρτιόταν από τη Μοραβία, ίσως ήταν συγγενής με τους εκεί Μοϊμιρόφτσι.

Αρχικά ήταν εγκατεστημένος στο Λεβύ Χράντετς, ένα ξύλινο οχυρό στα βορειο-δυτικά της Πράγας. Ως επικεφαλής των Πεμυσλιδών που δέσποζαν στην κεντρική Βοημία, ο Μποζιβόι Α΄ αυτοανακηρύχθηκε kníže (πρίγκιπας) περί το 867. Ο τίτλος του αργότερα μεταφράστηκε από Γερμανούς λογίους ως dux (λατιν. πρίγκιπας με εξουσία) των Βοημών (Τσέχων). Αν και οι ηγεμόνες των επιμέρους δουκάτων της Γερμανίας έφεραν τον ίδιο τίτλο, αυτός τού Μποζιβόι Α΄ είχε άλλη έννοια: σε αντίθεση με τους Γερμανούς δούκες -που ήταν διορισμένοι αντιπρόσωποι τού βασιλιά- ο δούκας της Βοημίας ήταν κυρίαρχος ηγεμόνας. Το 872 τον αναγνώρισε ως δούκα ο επικυρίαρχός του Σβατοπλούκ Α΄ της Μοραβίας, που απέστειλε τον Μεθόδιο επίσκοπο Θεσσαλονίκης να ξεκινήσει τον εκχριστιανισμό της Βοημίας.

## Οικογένεια
Νυμφεύτηκε την αγία Λουντμίλα, κόρη τού Σλάβιμπορ πρίγκιπα των Σορμπιανών και είχε τέκνα:
* Σπυτίνιεφ π. 875-915, δούκας της Βοημίας.
* Βρατίσλαος Α΄ δούκας της Βοημίας.
* Στρεζισλάβα, παντρεύτηκε τον Σλάβνικ δούκα τού Λιμπίτσε και γιος τους ήταν ο:
** Αδαλβέρτος π. 956-997, επίσκοπος της Πράγας, άγιος, προστάτης των Τσέχων, Πολωνών και Πρώσσων.

## Παραπομπές


## Πηγές
* Hugh LeCaine Agnew (2004). The Czechs and the Lands of the Bohemian Crown. Hoover Press. p. 1832. ISBN 978-0-8179-4492-6.

Κατηγορία:Οίκος των Πρεμυσλιδών
Κατηγορία:Χριστιανοί μονάρχες
Σπυτίνιεφ Α΄ της Βοημίας

Ο **Σπυτίνιεφ Α΄**, τσεχικά Spytihněv I. (π. 875 - 915) από τον Οίκο των Πρεμυσλιδών ήταν δούκας της Βοημίας (894/5-915).

## Βιογραφία
Ήταν ο πρωτότοκος γιος τού Μποζιβόι Α΄ πρώτου δούκα της Βοημίας και της αγίας Λουντμίλα, κόρης τού Σλάβιμπορ πρίγκιπα των Σορμπιανών.

Το 889 απεβίωσε ο πατέρας του· ο Σπυτίνιεφ Α΄ και ο αδελφός του Βρατίσλαος Α΄ ήταν ανήλικοι, έτσι επίτροπος της αρχής ανέλαβε ο επικυρίαρχός τους Σβατοπλούκ Α΄ της Μοραβίας. 

Το 894 απεβίωσε ο βασιλιάς της Μοραβίας και οι γιοί του Μοϊμίρ Β΄ της Μοραβίας και Σβατοπλούκ Β΄ έριζαν για τη διαδοχή. Με αφορμή αυτό ο Σπυτίνιεφ Α΄ θέλησε να ελευθερωθεί από την υποτέλεια στη Μεγάλη Μοραβία: σύμφωνα με το Φραγκικό *Χρονικό της Φούλντα* εμφανίστηκε στη Συνέλευση (λατιν. Dieta, γερμ. Reichstag) το 895 στο Γέγκενσμπουρκ και δήλωσε υποτέλεια στον Αρνούλφο των Καρολιδών της Ανατολικής Φραγκίας. 

Ενίσχυσε την εξουσία του στην κεντρική Βοημία, γύρω από τη σημερινή Πράγα και ανήγειρε αρκετά κάστρα στα όρια της ηγεμονίας του: Μιενλίκ, Λιμπουσίν, Τετίν, Λιστενί και Μπολέσλαφ. Συνέχισε την επέκταση τού κάστρου της Πράγας ως διοικητικού κέντρου τού ανερχόμενου δουκάτου του, σε αντικατάσταση τού πρώιμου μεσαιωνικού ξύλινου φρουρίου Λεβύ Χράντεκ.

Ενίσχυσε τους δεσμούς του με την Ανατολική Φραγκία, συμμαχώντας με τον Λεοπόλδο των Χουόζι μαργράβο της Βαυαρίας, που το 989 πολέμησε εναντίον τού Μοϊμίρ Β΄. Το αποτέλεσμα ήταν η Βοημία τελικά να διαχωριστεί από το βασίλειο της Μεγάλης Βοημίας. Η συμμαχία με την ανατολική Φραγκία σχεδιάστηκε για να προστατεύσει τη Βοημία από της επιδρομές των Ούγγρων. Ταυτόχρονα άνοιξε τη Βοημία στον πολιτισμό της Καρολίγγειας περιόδου, που επέφερε την εισδοχή του Καθολικισμού στη χώρα. 

Μάλλον τάφηκε στο ναό της Παρθένου Μαρίας στο κάστρο της Πράγας, όπως έγινε με πολλά μέλη τού Οίκου των Πρεμυσλιδών την περίοδο αυτή.

## Παραπομπές


## Πηγές
* Jan Klapste (11 November 2011). The Czech Lands in Medieval Transformation. Brill. p. 361. ISBN 978-90-04-22646-3.

Κατηγορία:Οίκος των Πρεμυσλιδών
Κατηγορία:Χριστιανοί μονάρχες
Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία

Η **Τσετσενο-Ινγκουσετική Αυτόνομη Σοβιετική Σοσιαλιστική Δημοκρατία**, ή **Τσετσενο-Ινγκουσετική ΑΣΣΔ** ήταν μια αυτόνομη δημοκρατία εντός της Ρωσικής ΣΟΣΔ. Η πρωτεύουσα ήταν το Γκρόζνι.

Στην απογραφή του 1979, η έκταση ήταν 19.300 τ.χλμ. και είχε πληθυσμό 1.155.805 (απογραφή 1979). Οι 611.405 ήταν Τσετσένοι, οι 134.744 ήταν Ινγκουσέτιοι, ενώ οι υπόλοιποι ήταν Ρώσοι και άλλες εθνοτικές ομάδες.

## Ιστορία
### Ρωσική Αυτοκρατορία
Το 1810, η ιστορική Ινγκουσετία εντάχθηκε οικειοθελώς στην Αυτοκρατορική Ρωσία, και το 1859 η ιστορική Τσετσενία προσαρτήθηκε στη Ρωσία κατά τη διάρκεια του μακρού Καυκάσιου πολέμου του 1817-64.

### Σοβιετική περίοδος
Μετά τη Ρωσική Επανάσταση του 1917, στις 20 Ιανουαρίου του 1921, η Τσετσενία και η Ινγκουσετία εντάχθηκε στην Ορεινή Σοβιετική Δημοκρατία. Η διαίρεση της Ορεινής ΑΣΣΔ ξεκίνησε λίγο μετά το σχηματισμό της, και η Επαρχία της Τσετσενίας διαχωρίστηκε στις 30 Νοεμβρίου 1922 ως Τσετσενική Αυτόνομη Περιφέρεια. Στις 7 Ιουλίου του 1924, τα απομεινάρια της Ορεινής ΑΣΣΔ χωρίστηκαν στην Αυτόνομη Περιφέρεια Βόρειας Οσσετίας και τη Ινγκουσετική Αυτόνομη Περιφέρεια. Στις 15 Ιανουαρίου 1934, οι Αυτόνομες Περιφέρειες Τσετσενίας και Ινγκουσετίας ενώθηκαν στη Τσετσενο-Ινγκουσετική Αυτόνομη Περιφέρεια, η οποία προβιβάστηκε σε ΑΣΣΔ (**Τσετσενο-Ινγκουσετική ΑΣΣΔ**) στις 5 Δεκεμβρίου του 1936.

### Β΄ Παγκόσμιος Πόλεμος
Κατά τη διάρκεια του Β΄ Παγκοσμίου Πολέμου, το 1942-43, η δημοκρατία κατελήφθη μερικώς από τη Ναζιστική Γερμανία, ενώ από 40.000 Τσετσένοι πολέμησαν στον Κόκκινο Στρατό. Στις 3 Μαρτίου του 1944, υπό τις διαταγές του Ιωσήφ Στάλιν, η δημοκρατία διαλύθηκε και ο πληθυσμός της απελάθηκε με τη βία μετά τις κατηγορίες για συνεργασία με τους εισβολείς και αποσχιστικές τάσεις. Το έδαφος της ΑΣΣΔ διαιρέθηκε μεταξύ του Κράι Σταυρούπολης (όπου δημιουργήθηκε ο Φύλακας Γκρόζνι), της ΑΣΣΔ του Νταγκεστάν, τη Βόρεια Οσσετική ΑΣΣΔ και τη Γεωργιανή ΣΣΔ.

### Μεταπολεμική περίοδος
Η δημοκρατία αποκαταστάθηκε στις 9 Ιανουαρίου 1957 από τον Νικίτα Χρουστσόφ.

Τον Νοέμβριο του 1990, η δημοκρατία εξέδωσε δήλωση κυριαρχίας και τον Μάιο του 1991 ανακηρύχθηκε μια ανεξάρτητη **Τσετσενο-Ινγκουσετική Δημοκρατία**, η οποία στη συνέχεια χωρίστηκε στις ανεξάρτητες Δημοκρατίες της Τσετσενίας και Ινγκουσετίας. Σήμερα, και οι δύο είναι ομοσπονδιακά υποκείμενα της Ρωσίας.

## Δημογραφικά στοιχεία
* **Στατιστικά στοιχεία ζωτικής σημασίας**

: Πηγή: Ρωσική Ομοσπονδιακή Κρατική Στατιστική Υπηρεσία

* **Εθνοτικές ομάδες**

# Συνδυασμένα αποτελέσματα από την Τσετσενία και την Ινγκουσετία

## Δείτε επίσης
* Ιστορία της Τσετσενίας
* Κατάλογος των ηγετών της Κομμουνιστικής Τσετσενίας
* Πρώτος Γραμματέας του Τσετσενο-Ινγκουσετικού Κομμουνιστικού Κόμματος

## Παραπομπές

## Παραπομπές


Κατηγορία:Αυτόνομες δημοκρατίες της Σοβιετικής Ένωσης
Βρατίσλαος Α΄ της Βοημίας

Ο **Βρατίσλαος Α΄**, λατιν. Vratislaus I, τσεχ. Vratislav I. (π. 883 - 13 Φεβρουαρίου 921) από τον Οίκο των Πρεμυσλιδών ήταν δούκας της Βοημίας (915-921).

## Βιογραφία
Ήταν ο δευτερότοκος γιος τού Μποζιβόι Α΄ δούκα της Βοημίας και της αγίας Λουντμίλα, κόρης τού Σλάβιμπορ πρίγκιπα των Σορμπιανών.

Για να ενισχύσει τους δεσμούς του με τους Πολάμπιαν Σλάβους (τού Έλβα), νυμφεύτηκε την Ντραχομίρα, πριγκίπισσα των Χεβέλλιαν. Το 915 απεβίωσε ο μεγαλύτερος αδελφός του Σπυτίνιεφ Α΄ και τον διαδέχθηκε. Την εποχή αυτή η χώρα γύρω από την Πράγα είχε ήδη απομακρυνθεί από τη σφαίρα επιρροής της Μεγάλης Μοραβίας και περιήλθε στο περιβάλλον της Ανατολικής Φραγκίας και ιδιαίτερα τού Αρνούλφου των Λιουπολντιδών δούκα της Βαυαρίας. Τα *Χρονικά της Φούλντα* της εποχής του αναφέρουν, ότι το 900 ο στρατός της Βαυαρίας είχε επιτεθεί, σε συμμαχία με τους Βοημούς, στον Μοϊμίρ Β΄ της Μοραβίας. Από την άλλη ο Βρατίσλαος Α΄ πρόσφερε ελεύθερη διέλευση στους Ούγγρους εισβολείς και υποστήριξε την εκστρατεία τους το 915 εναντίον τού Ερρίκου Α΄ των Οθωνιδών δούκα της Σαξονίας (μετέπειτα βασιλιά της Γερμανίας).

Του αποδίδεται η ίδρυση της βασιλικής τού Αγ. Γεωργίου στο κάστρο της Πράγας και επίσης η ίδρυση τού Βρότσλαφ (Βρατσιλάβια) στη Σιλεσία. Απεβίωσε σε μάχη κατά των Ούγγρων, ίσως το 919 ή μάλλον το 921.

## Οικογένεια
Νυμφεύτηκε τη Ντραχομίρα, κόρη πρίγκιπα των Χαβέλλιαν (Στοντόραν) Πολωνών και είχε τέκνα:
* Βεντσεσλάος Α΄ π. 907-935, δούκας της Βοημίας.
* Μπολέσλαος Α΄ π. 915-967/72, δούκας της Βοημίας.
* (;) Στρζεζισλάβα απεβ. 987, παντρεύτηκε τον Σλάβνηκ ευγενή της Βοημίας και είχε τέκνα:
** Σομπιέσλαφ π. 950-1004.
** Αδαλβέρτος π. 956-997, επίσκοπος της Πράγας, ιεραπόστολος, άγιος.

## Παραπομπές


## Πηγές
* Ancestral Roots of Certain American Colonists Who Came to America Before 1700 by Frederick Lewis Weis; Line 244-7
* The Plantagenet Ancestry by William Henry Turton, Page 85
* Royal Highness, Ancestry of the Royal Child by Sir Iain Moncreiffe, Pages 64–65

Κατηγορία:Χριστιανοί μονάρχες
Κατηγορία:Οίκος των Πρεμυσλιδών
Άγη Κασούμη

Η **Αγαθή "Άγη" Κασούμη**, γεννημένη στην Αθήνα το 1966 είναι ελληνίδα πρωταθλήτρια της σκοποβολής για 40 χρόνια στην Ελλάδα, μεσογειονίκης με 6 συμμετοχές σε Ολυμπιακούς Αγώνες, συμμετοχές σε παγκόσμια κύπελλα και Ευρωπαϊκά πρωταθλήματα. Είναι επίσης πτυχιούχος προπονήτρια σκοποβολής και δημοσιογράφος, μιλάει τέσσερις γλώσσες αγγλικά, γερμανικά, αγγλικά και ιταλικά.

Ξεκίνησε τη σκοποβολή από πολύ μικρή ηλικία, πατέρας της είναι ο πρώην πρωταθλητής της σκοποβολής Δημήτρης Κασούμης. Πρωταθλήτρια Ελλάδος για 40 έτη, τελευταίο το 2018, στο σπορ πιστόλι. Στην καριέρα της έχει κατακτήση επίσης 6 μετάλλια σε παγκόσμιο πρωτάθλημα, 2 σε Ευρωπαϊκό και 2 σε Μεσογειακούς αγώνες. Έχει αγωνιστεί στο top-8 τρεις φορές, το παγκόσμιο πρωτάθλημα που συμμετέχουν οι 8 καλύτερες σκοπεύτριες του κόσμου, το 1990, το 1996 και το 1999. Ήταν αθλήτρια του Ζ.Α.Ο.Ν. Κηφισιάς ενώ σήμερα ανήκει στον σύλλογο Ε.Α.Σ.Ο. Άγη Κασούμη. Είναι κάτοχος του πανελλήνιου ρεκόρ στο σπορ πιστόλι από το 1981 έως σήμερα (2018).

Στους Ολυμπιακούς αγώνες συμμετείχε, το 1984 στο Λος Άντζελες όπου τερμάτισε 21η στο σπορ πιστόλι. Το 1988 στη Σεούλ ήταν 31η στο σπορ πιστόλι και 22η στο αεροβόλο πιστόλι, το 1992 στη Βαρκελώνη ήταν 11η στο σπορ πιστόλι και 39η στο αεροβόλο πιστόλι. Το 1996 στην Ατλάντα 15η στο σπορ πιστόλι, το 2000 στο Σίδνεϊ ήταν 20η στο σπορ πιστόλι και 32η στο αεροβόλο πιστόλι. Το 2004 στην Αθήνα ήταν 21η στο σπορ πιστόλι.

Στο Παγκόσμιο κύπελλο, το 1990 στο Ρίο ντε Τζανέιρο ήταν δεύτερη στο σπορ πιστόλι και τρίτη στο αεροβόλο πιστόλι, το 1991 ήταν τρίτη στο Μεξικό στο σπορ πιστόλι. Ήταν πρώτη το 1996 στην Ατλάντα στο σπορ πιστόλι, την ίδια χρονιά δεύτερη στην Αβάνα στο σπορ πιστόλι. Και στη Σεούλ το 1999 ήταν τρίτη στο σπορ πιστόλι.

Στους Μεσογειακούς αγώνες του 2005 στην Αλμερία της Ισπανίας ήταν τρίτη. Στους Μεσογειακούς αγώνες του 2013 στη Μερσίνα της Τουρκίας κατέκτησε το ασημένιο μετάλλιο τερματίζοντας δεύτερη πίσω από τη Σέρβα Ζοράνα Αρούνοβιτς.

Στο ευρωπαϊκό πρωτάθλημα νεανίδων ήταν δεύτερη στη Βουδαπέστη το 1986 στο σπορ πιστόλι και δεύτερη στη Δανία το 1983 στο σπορ πιστόλι.

Καλύτερη ελληνίδα αθλήτρια στα Αθλητικά Βραβεία ΠΣΑΤ το 1984.

## Παραπομπές


Κατηγορία:Ελληνίδες αθλήτριες της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες προπονητές σκοποβολής
Κατηγορία:Ελληνίδες δημοσιογράφοι